|  |  |
| --- | --- |
|  |  |
| ΕΛΛΗΝΙΚΗ ΔΗΜΟΚΡΑΤΙΑ**ΥΠ. ΠΑΙΔΕΙΑΣ, ΘΡΗΣΚΕΥΜΑΤΩΝ ΚΑΙ ΑΘΛΗΤΙΣΜΟΥ** |  Ηράκλειο, 11/9/2023  Αρ. Πρωτ.: 14274  |
| ΠΕΡ/ΚΗ Δ/ΝΣΗ Π/ΜΙΑΣ & Δ/ΘΜΙΑΣ ΕΚΠ/ΣΗΣ ΚΡΗΤΗΣΔ/ΝΣΗ ΔΕΥΤ/ΘΜΙΑΣ ΕΚΠ/ΣΗΣ ΗΡΑΚΛΕΙΟΥΣύμβουλοι Εκπαίδευσης:Πληροφορικής Ηρακλείου, ΠΕ86Παπαδάκης ΣταμάτιοςΜηχανολόγων Ηρακλείου, ΠΕ82Δρετάκης Μιχαήλ**Tαχ. Δ/νση :** Μονοφατσίου 8**Τ.Κ. :** 712 01 Ηράκλειο**Τηλέφωνο :** 2810 246400 2810246865**Κιν. :** 6972764917  6937689464**E-mail προσωπ:** **stpapadakis@gmail.com** **dretamixal@yahoo.gr** |  **ΠΡΟΣ: Διεύθυνση Δευτεροβάθμιας Εκπαίδευσης Ηρακλείου** ΚΟΙΝ.: Σε όλες τις σχολικές μονάδες της Δ/νσης Δευτεροβάθμιας Εκπαίδευσης Ηρακλείου |
|  |  |

**Θέμα:** «Τέσσερα Σενάρια για τη διδασκαλία της Πληροφορικής» για Εκπαιδευτικούς ΠΕ86

Το 1ο Εργαστηριακό Κέντρο Ηρακλείου υπό την αιγίδα του Συμβούλου Εκπαίδευσης Πληροφορικής Δρ. Παπαδάκη Σταμάτη και του Συμβούλου Εκπαίδευσης Παιδαγωγικής Ευθύνης Δρετάκη Μιχαήλ σε συνεργασία με το Σύλλογο ΨηφίΔα διοργανώνει επιμορφωτική δράση για εκπαιδευτικούς ΠΕ86 Γυμνασίου-Λυκείου-ΕΠΑΛ στα πλαίσια της ενδοσχολικής επιμόρφωσης..

Η επιμόρφωση θα πραγματοποιηθεί την Πέμπτη 14 Σεπτεμβρίου 2023 και ώρες 12 με 2 μ.μ. Οι εκπαιδευτικοί μπορούν να εκδηλώσουν το ενδιαφέρον τους, συμπληρώνοντας την φόρμα στην παρακάτω διεύθυνση:

<https://docs.google.com/forms/d/e/1FAIpQLSdige1ndWD47eNTURvQnpwNQMAW6jW18yP3NYpClBSYV_uaHA/viewform?vc=0&c=0&w=1&flr=0>

Η επιμόρφωση έχει τίτλο «Τέσσερα Σενάρια για τη διδασκαλία της Πληροφορικής», με επιμορφώτρια τη Μιχαηλίδη Αφροδίτη, Scientix Ambassador, εκπαιδευτικό ΠΕ86 και Διευθύντρια του 1ου Ε.Κ. Ηρακλείου, η οποία έλαβε μέρος στη διαμόρφωση των σεναρίων.

Τα σενάρια είναι διαθεματικά και έχουν αναπτυχθεί από την Ευρωπαϊκή Δράση Scientix σε συνεργασία με την Google και την πρωτοβουλία EU Code Week.

Σκοπός της επιμόρφωσης είναι η εξεύρεση εκπαιδευτικών ΠΕ86 που επιθυμούν να λάβουν μέρος σε Focus Group υλοποίησης των σεναρίων στην τάξη (Οκτώβριο με Νοέμβριο 2023), με συμμετοχή εκπαιδευτικών από όλη την Ευρώπη. Κατόπιν αξιολόγησης από Επιτροπή θα γίνει βράβευση των 8 καλύτερων projects (δύο για κάθε σενάριο) και οι εκπαιδευτικοί με τους μαθητές τους θα κληθούν να τα παρουσιάσουν σε Ευρωπαϊκό επίπεδο.

Στην επιμόρφωση θα γίνει επίσης παρουσίαση του Ευρωπαϊκού Έργου Scientix και ενημέρωση για την πρωτοβουλία EU Code Week και την υλοποίηση hackathon για μαθητές.

Παρακαλούμε για την ενημέρωση των εκπαιδευτικών ΠΕ86 του σχολείου σας και την διευκόλυνσή τους για την παρακολούθηση της επιμόρφωσης.

Ο

Σ.Ε. ΠΛΗΡΟΦΟΡΙΚΗΣ ΠΕ86 ΗΡΑΚΛΕΙΟΥ

ΠΑΠΑΔΑΚΗΣ ΣΤΑΜΑΤΙΟΣ